La Bibia piemontèisa/Testament Vej/Salm/Salm 113


Ij Salm

113. Laudé, vojàutri ij servent ëd Nosgnor, laudé ‘l nòm ëd Nosgnor!  

Ël salmista a làuda Dé, ël  Rè sovran dël mond, ch’as ësbassa a giuté ij pòver. 

Laudé, vojàutri ij servent ëd Nosgnor, laudé ‘l nòm ëd Nosgnor! Che ‘l nòm ëd Nosgnor a sia benedì, ora e për sèmper. Da l’orient a l’ocident, ël nòm ëd Nosgnor a l’é degn ëd làude. Nosgnor a l’é dzora ‘d tute le gent; soa glòria a l’é pì àuta che ij cel. Chi mai a podrìa comparissionesse a Nosgnor, nòst Dé, ch’a l’é astà dzor’ al tròno dij cej? Da l’àut chiel as chin-a për beiché giù ‘l cel e la tèra. A l’é chiel ch’a tira sù da la póer ij pòver e jë bzognos da la pàuta për colocheje an tra ij prinsi, ij prinsi ‘d sò pòpol. A l’é chiel ch’a fà dventé la fomna stéril ëd la famija na mare contenta 'd masnà. Ch’a sìa laudà Nosgnor!

Nòte 

Bibia
Testament Vej
Salm